جمهور باشقانی رجب طیب اردوغان همکارلاری‌نین دعوتی ایله سپتامبرین 6-7-8-ده بوسنیا و هرزگونیا، صربیستان و کرواسی-یه رسمی سفرده اولا‌جاق.
رسمی گؤروش‌لر کئچیرمک اوچون اؤزل "تور" اوچاغی ایله بوسنیا و هرزگوینانین پایتاختی سارایوو-یا گئدن جمهور باشقانی اردوغانی بوسنیا و هرزگوینا پرزیدنت‌لیک شوراسی قارشی‌سیندا شورا صدری سفیک دزافروویچ قارشیلاییب.
جمهور باشقانی داها سونرا بوسنیا دؤولت شوراسی هئیتی‌نین عضو‌لری ایله گؤروشوب و گؤروش‌دن سونرا نوماینده هئیت‌لری آراسیندا کئچیریلن گؤروشده ایشتیراک ائدیب.
جمهور باشقانی اردوغان پروقرامی چرچیوه‌سینده بوسنیا و هرزگوینا نوماینده‌لر مجلیسی‌نین و بوسنیا و هرزگوینا خالق مجلیسی‌نین ریاست هئیتی‌نین عضو‌لرینی قبول ائده‌جک، کوواچی قبیریستان‌لیغینی و یئنی ریاست بیناسینی زیارت ائده‌جک، داها سونرا تورکیه-بوسنیا هرزگوینا بیزنئس فورومونا قاتیلا‌جاق و چیخیش ائده‌جک.
موختلیف ساحه‌لرده مؤوجود امکداشلیغین داها دا اینکیشاف ائتدیریلمه‌سی ایستیقامتینده گؤروله‌جک ایشلرین، خصوصیله بیرگه آلت یاپی و یاتیریم لاییحه‌لری‌نین موذاکیره اولوناجاغی گؤروش‌لرده بالکان‌لارداکی پروسه لر و اولوسلار آراسی مسئله‌لر اطرافیندا فیکیر موبادیله‌سی آپاریلا‌جاق. هر اوچ اؤلکه‌ده بیزنس فوروم‌لار کئچیریله‌جک.  جمهور باشقانی اردوغان کرواسی-نین سیساک شهرینده ایسلام مدنیتی مرکزی‌نین آچیلیش مراسیمینده ده ایشتیراک ائده‌جک.
